CELEX: 32019R1866
Language: fi
Date: 2019-07-03 00:00:00
Title: Komission delegoitu asetus (EU) 2019/1866, annettu 3 päivänä heinäkuuta 2019, delegoidun asetuksen (EU) 2017/653 muuttamisesta yhdenmukaistamalla Euroopan parlamentin ja neuvoston asetuksen (EU) N:o 1286/2014 32 artiklassa tarkoitettuja rahasto-osuuksia sijoitusvaihtoehtoina tarjoaviin PRIIP-tuotteiden kehittäjiin sovellettava siirtymäjärjestely saman artiklan mukaisen pidennetyn vapautuskauden kanssa (ETA:n kannalta merkityksellinen teksti)

8.11.2019   
               
               
                  FI
               
               
                  Euroopan unionin virallinen lehti
               
               
                  L 289/4
               
            
         KOMISSION DELEGOITU ASETUS (EU) 2019/1866,
         annettu 3 päivänä heinäkuuta 2019,
         delegoidun asetuksen (EU) 2017/653 muuttamisesta yhdenmukaistamalla Euroopan parlamentin ja neuvoston asetuksen (EU) N:o 1286/2014 32 artiklassa tarkoitettuja rahasto-osuuksia sijoitusvaihtoehtoina tarjoaviin PRIIP-tuotteiden kehittäjiin sovellettava siirtymäjärjestely saman artiklan mukaisen pidennetyn vapautuskauden kanssa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista 26 päivänä marraskuuta 2014 annetun Euroopan parlamentin ja neuvoston asetuksen (EU) N:o 1286/2014 (1) ja erityisesti sen 8 artiklan 5 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 1286/2014 32 artiklan 1 kohdan nojalla direktiivin 2009/65/EY (2) 2 artiklan 1 kohdan b alakohdassa määritellyt rahastoyhtiöt, direktiivin 27 artiklassa tarkoitetut sijoitusyhtiöt ja direktiivin 1 artiklan 2 kohdassa tarkoitettujen yhteissijoitusyritysten osuuksia koskevaa neuvontaa antavat tai näitä osuuksia myyvät henkilöt vapautetaan kyseisen asetuksen mukaisista velvoitteista 31 päivään joulukuuta 2019 saakka. Kun jäsenvaltio soveltaa yksityissijoittajille tarjottuihin muihin kuin yhteissijoitusyritysten rahastoihin avaintietoasiakirjan esitysmuotoa ja sisältöä koskevia sääntöjä, sellaisina kuin ne on vahvistettu direktiivin 2009/65/EY 78–81 artiklassa, asetuksen (EU) N:o 1286/2014 32 artiklan 1 kohdassa säädettyä poikkeusta sovelletaan rahastoyhtiöihin, sijoitusyhtiöihin ja henkilöihin, jotka antavat yksityissijoittajille tällaisten rahastojen osuuksia koskevaa neuvontaa tai myyvät niitä yksityissijoittajille. Jotta näihin rahastoihin sovellettaisiin siirtymäkaudella johdonmukaista oikeudellista järjestelyä, komission delegoidun asetuksen (EU) 2017/653 (3) 18 artiklan kolmas kohta antaa vähittäismarkkinoille tarkoitettujen paketoitujen ja vakuutusmuotoisten sijoitustuotteiden, jäljempänä ’PRIIP-tuotteet’, kehittäjille mahdollisuuden jatkaa kyseisten artiklojen mukaisesti laadittujen asiakirjojen käyttöä 31 päivään joulukuuta 2019 saakka, jos vähintään yksi tarjotuista sijoitusvaihtoehdoista on yhteissijoitusyrityksen rahasto tai muu kuin yhteissijoitusyrityksen rahasto.
                  
               
                     (2)
                  
                  
                     Asetusta (EU) N:o 1286/2014 on muutettu jatkamalla sen 32 artiklassa tarkoitettujen siirtymäjärjestelyjen soveltamisaikaa 31 päivään joulukuuta 2021 saakka (4). Jotta PRIIP-tuotteiden kehittäjät voisivat olla varmoja velvoitteistaan, delegoidun asetuksen (EU) 2017/653 18 artiklan kolmannessa kohdassa vahvistettu päivämäärä olisi muutettava vastaavasti.
                  
               
                     (3)
                  
                  
                     Sen vuoksi delegoitua asetusta (EU) 2017/653 olisi muutettava.
                  
               
                     (4)
                  
                  
                     Tämä asetus perustuu Euroopan pankkiviranomaisen, Euroopan vakuutus- ja lisäeläkeviranomaisen ja Euroopan arvopaperimarkkinaviranomaisen, jäljempänä ’Euroopan valvontaviranomaiset’, komissiolle toimittamiin teknisten sääntelystandardien luonnoksiin.
                  
               
                     (5)
                  
                  
                     Euroopan valvontaviranomaiset eivät ole toteuttaneet avoimia julkisia kuulemisia tämän asetuksen perustana olevista teknisten sääntelystandardien luonnoksista eivätkä analysoineet mahdollisia kustannuksia ja hyötyjä, sillä vaikutukset on jo arvioitu delegoidussa asetuksessa (EU) 2017/653 vahvistettuja teknisiä sääntelystandardeja varten. Tällä asetuksella ei muuteta delegoidun asetuksen (EU) 2017/653 sisältöä eikä luoda uusia velvoitteita PRIIP-tuotteiden kehittäjille eikä PRIIP-tuotteita koskevaa neuvontaa antaville tai tuotteita myyville henkilöille, mukaan lukien asetuksen (EU) N:o 1286/2014 32 artiklassa tarkoitetut henkilöt. Euroopan valvontaviranomaiset ovat pyytäneet lausunnon Euroopan parlamentin ja neuvoston asetuksen (EU) N:o 1093/2010 (5) 37 artiklan mukaisesti perustetulta pankkialan osallisryhmältä, Euroopan parlamentin ja neuvoston asetuksen (EU) N:o 1094/2010 (6) 37 artiklan mukaisesti perustetulta vakuutus- ja jälleenvakuutusalan osallisryhmältä ja Euroopan parlamentin ja neuvoston asetuksen (EU) N:o 1095/2010 (7) 37 artiklan mukaisesti perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan delegoidun asetuksen (EU) 2017/653 18 artiklan kolmas kohta seuraavasti:
            
               ”Asetuksen 14 artiklan 2 kohtaa sovelletaan 31 päivään joulukuuta 2021 saakka.”
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä heinäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 352, 9.12.2014, s. 1.
         
            (2)  Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (uudelleenlaadittu toisinto) (EUVL L 302, 17.11.2009, s. 32).
         
            (3)  Komission delegoitu asetus (EU) 2017/653, annettu 8 päivänä maaliskuuta 2017, vähittäismarkkinoille tarkoitettuja paketoituja ja vakuutusmuotoisia sijoitustuotteita (PRIIP-tuotteita) koskevista avaintietoasiakirjoista annetun Euroopan parlamentin ja neuvoston asetuksen (EU) N:o 1286/2014 täydentämisestä vahvistamalla teknisiä sääntelystandardeja avaintietoasiakirjojen esittämisestä, sisällöstä, uudelleentarkastelusta ja tarkistamisesta sekä tällaisten asiakirjojen toimittamisvaatimuksen noudattamiseen liittyvien ehtojen täyttämisestä (EUVL L 100, 12.4.2017, s. 1).
         
            (4)  Euroopan parlamentin ja neuvoston asetus (EU) 2019/1156, annettu 20 päivänä kesäkuuta 2019, yhteistä sijoitustoimintaa harjoittavien yritysten rajatylittävän markkinoinnin helpottamisesta ja asetusten (EU) N:o 345/2013, (EU) N:o 346/2013 ja (EU) N:o 1286/2014 muuttamisesta (EUVL L 188, 12.7.2019, s. 55).
         
            (5)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
         
            (6)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
         
            (7)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).